Tidsfristen for kvalifikation var udløbet, da Kim Christensen i fredags opnåede en flot tredjeplads i et internationalt stævne i Paris. Resultatet betød, at Kim Christensen har fået dispensation og dermed er dansk atlet nummer 113, som er udtaget til OL i London. Ved Diamond League-stævnet i Paris kastede 20,02 meter, hvilket er to centimeter længere end kvalifikationskravet. Kim Christensens stød gav ham en tredjeplads ved Diamond League-stævnet, og længden, 20,02 meter, er identisk med den længde, som gav adgang til kuglestødsfinalen ved det seneste OL i Beijing. - Under stort pres leverede Kim et meget flot resultat, der sportsligt berettiger ham til at deltage ved OL. Derfor indstillede jeg til bestyrelsen, at han skulle have en dispensation. Jeg ser frem til at følge Kim i London," siger Jesper Frigast Larsen OL/Elitechef i DIF og chef de mission for det danske OL-hold.

Referat:
Kim Christensen, som har fået sin atletik-opdragelse i SIK 80 i Sæby, har sikret sig adgang til OL i 11. time.